title: Απόφαση (ΕΕ) 2015/2463 της Επιτροπής, της 18ης Δεκεμβρίου 2015, σχετικά με τον εσωτερικό κανονισμό της επιτροπής που αναφέρεται στο άρθρο 108 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου

text:
               29.12.2015

               EL

               Επίσημη Εφημερίδα της Ευρωπαϊκής Ένωσης

               L 342/57

         ΑΠΌΦΑΣΗ (ΕΕ) 2015/2463 ΤΗΣ ΕΠΙΤΡΟΠΉΣ
   της 18ης Δεκεμβρίου 2015
   σχετικά με τον εσωτερικό κανονισμό της επιτροπής που αναφέρεται στο άρθρο 108 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (1),
   Έχοντας υπόψη τον κατ' εξουσιοδότηση κανονισμό (ΕΕ) αριθ. 1268/2012 της Επιτροπής, της 29ης Οκτωβρίου 2012, σχετικά με τους κανόνες εφαρμογής του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου για τους δημοσιονομικούς κανόνες που εφαρμόζονται στον γενικό προϋπολογισμό της Ένωσης (2), και ιδίως το άρθρο 144,
   Εκτιμώντας τα ακόλουθα:

               (1)

               Με τον κανονισμό (ΕΕ, Ευρατόμ) αριθ. 966/2012 συστήνεται επιτροπή για την αξιολόγηση σε κεντρικό επίπεδο των καταστάσεων που αναφέρονται στο άρθρο 106 παράγραφος 1 και για την έκδοση των κατάλληλων συστάσεων («η επιτροπή»).

               (2)

               Το άρθρο 108 παράγραφος 7 του κανονισμού (ΕΕ, Ευρατόμ) αριθ. 966/2012 καθορίζει τη σύνθεση της επιτροπής και προβλέπει ότι η επιτροπή επικουρείται από μόνιμη γραμματεία η οποία παρέχεται από την Επιτροπή.

               (3)

               Το άρθρο 144 του κατ' εξουσιοδότηση κανονισμού (ΕΕ) αριθ. 1268/2012 ρυθμίζει την οργάνωση και τη σύνθεση της επιτροπής, τη διαδικασία για τον διορισμό του/της προέδρου και τη διαχείριση των συγκρούσεων συμφερόντων. Το άρθρο 144 παράγραφος 5 προβλέπει ότι ο εσωτερικός κανονισμός της επιτροπής εγκρίνεται από την Επιτροπή.

               (4)

               Είναι σκόπιμο να διευκρινιστεί η διαδικασία για τον διορισμό και την απόλυση του/της προέδρου και να θεσπιστούν διατάξεις για την αναπλήρωσή του/της όταν ο/η πρόεδρος απουσιάζει ή κωλύεται να εκτελέσει τα καθήκοντά του/της.

               (5)

               Είναι αναγκαίο να καθοριστούν λεπτομερείς κανόνες σχετικά με τη σύνθεση της επιτροπής σε κάθε συγκεκριμένη περίπτωση, ιδίως σχετικά με τον διορισμό των δύο μόνιμων μελών, των αναπληρωτών τους και του πρόσθετου μέλους που εκπροσωπεί τον διατάκτη.

               (6)

               Για λόγους ορθής διοίκησης της επιτροπής, κρίνεται σκόπιμο να διευκρινιστούν περαιτέρω τα καθήκοντα υποστήριξης που παρέχονται από τη γραμματεία στο πλαίσιο των εργασιών της.

               (7)

               Η διαδικασία για την υποβολή υπόθεσης ενώπιον της επιτροπής θα πρέπει να διευκρινιστεί περαιτέρω, ιδίως όσον αφορά το ελάχιστο περιεχόμενο του αιτήματος του διατάκτη.

               (8)

               Προς όφελος των οικονομικών παραγόντων, είναι απαραίτητο να διευκρινιστούν οι πρακτικές ρυθμίσεις ώστε να εξασφαλίζεται ο σεβασμός του δικαιώματός τους ακροάσεως.

               (9)

               Είναι σκόπιμο να καθοριστούν οι πρακτικές ρυθμίσεις για στενή συνεργασία μεταξύ της επιτροπής και της Ευρωπαϊκής Υπηρεσίας Καταπολέμησης της Απάτης (OLAF) υπό το πρίσμα των διοικητικών ρυθμίσεων για τη συνεργασία και την έγκαιρη ανταλλαγή των πληροφοριών μεταξύ της Επιτροπής και της OLAF.

               (10)

               Είναι σκόπιμο να διευκρινιστούν οι κανόνες για την έγκριση των συστάσεων της επιτροπής.

               (11)

               Η επεξεργασία δεδομένων προσωπικού χαρακτήρα από την επιτροπή και τη γραμματεία της πρέπει να πραγματοποιείται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (3).

               (12)

               Ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (4) θα πρέπει να εφαρμόζεται για τις συστάσεις που εκδίδει η επιτροπή,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   Η παρούσα απόφαση καθορίζει τον εσωτερικό κανονισμό της επιτροπής που αναφέρεται στο άρθρο 108 του κανονισμού (ΕΕ, Ευρατόμ) αριθ. 966/2012 («η επιτροπή»).
   Άρθρο 2
   Διορισμός και απόλυση του/της προέδρου
   1.   Ο/Η πρόεδρος της επιτροπής διορίζεται από την Επιτροπή σύμφωνα με το άρθρο 144 του κατ' εξουσιοδότηση κανονισμού (ΕΕ) αριθ. 1268/2012.
   2.   Εάν ο/η πρόεδρος δεν πληροί πλέον τις προϋποθέσεις που απαιτούνται για την άσκηση των καθηκόντων του/της, μπορεί να απολυθεί από την Επιτροπή.
   Άρθρο 3
   Αναπλήρωση του/της προέδρου
   1.   Ο/η πρόεδρος διαθέτει αναπληρωτή ο οποίος ενεργεί ως αντικαταστάτης σε περίπτωση που ο/η πρόεδρος απουσιάζει ή κωλύεται να εκτελέσει τα καθήκοντά του/της. Ο αναπληρωτής διορίζεται σύμφωνα με το άρθρο 144 του κατ' εξουσιοδότηση κανονισμού (ΕΕ) αριθ. 1268/2012.
   2.   Όταν ο/η πρόεδρος και ο αναπληρωτής του/της απουσιάζουν αμφότεροι ή κωλύονται στην άσκηση των καθηκόντων τους, το μόνιμο μέλος με τη μεγαλύτερη αρχαιότητα (5), όπως ορίζεται σύμφωνα με το άρθρο 4, ασκεί καθήκοντα αναπληρωτή. Στην περίπτωση αυτή, το μόνιμο μέλος που αναπληρώνει τον/την πρόεδρο αντικαθίσταται από τον αναπληρωτή του/της που ορίζεται σύμφωνα με το εν λόγω άρθρο 4.
   Άρθρο 4
   Διορισμός των μελών της επιτροπής και των αναπληρωτών τους
   1.   Ο διευθυντής της κεντρικής οικονομικής υπηρεσίας στη Γενική Διεύθυνση Προϋπολογισμού είναι το ένα από τα δύο μόνιμα μέλη της επιτροπής που αναφέρεται στο άρθρο 144 παράγραφος 2 του κατ' εξουσιοδότηση κανονισμού (ΕΕ) αριθ. 1268/2012. Ο γενικός διευθυντής Προϋπολογισμού διορίζει υπάλληλο βαθμού AD 11 ή ανώτερου ως αναπληρωτή του/της.
   Ο γενικός διευθυντής Προϋπολογισμού διορίζει το δεύτερο μόνιμο μέλος και τον αναπληρωτή του/της επί προσωπικής βάσεως μεταξύ υπαλλήλων βαθμού τουλάχιστον AD 14 και AD 11 αντιστοίχως.
   2.   Το πρόσθετο μέλος που εκπροσωπεί τον αιτούντα διατάκτη, όπως αναφέρεται στο άρθρο 144 παράγραφος 2 του κατ' εξουσιοδότηση κανονισμού (ΕΕ) αριθ. 1268/2012, διορίζεται σύμφωνα με τον εσωτερικό κανονισμό και τους εσωτερικούς διοικητικούς κανόνες του ενδιαφερόμενου οργάνου, οργανισμού, Υπηρεσίας ή φορέα, όπως αναφέρεται στο άρθρο 65 παράγραφος 3 του κανονισμού (ΕΕ, Ευρατόμ) αριθ. 966/2012.
   Άρθρο 5
   Ορισμός παρατηρητών και συνεργασία με την OLAF
   1.   Οι παρατηρητές δεν συμμετέχουν στην έγκριση των συστάσεων από την επιτροπή δυνάμει του άρθρου 13.
   2.   Εκπρόσωποι των κάτωθι οντοτήτων έχουν την ιδιότητα του παρατηρητή:

               α)

               η νομική υπηρεσία της Επιτροπής·

               β)

               η Ευρωπαϊκή Υπηρεσία Καταπολέμησης της Απάτης (OLAF), εφόσον το αίτημα του διατάκτη βασίζεται, μεταξύ άλλων, σε πληροφορίες που διαβιβάζει η OLAF·

               γ)

               οι διατάκτες (εκτός από τον αιτούντα διατάκτη) της Επιτροπής, Ευρωπαϊκής Υπηρεσίας που έχει συσταθεί από την Επιτροπή, εκτελεστικού οργανισμού, άλλου οργάνου, ή άλλης ευρωπαϊκής υπηρεσίας, φορέα ή οργανισμού, τους οποίους αφορά η υπόθεση που υποβλήθηκε στην επιτροπή· και

               δ)

               οποιαδήποτε άλλη οντότητα που προσκαλείται από τον/την πρόεδρο.

         3.   Εκπρόσωπος της Νομικής Υπηρεσίας συμμετέχει σε όλες τις συνεδριάσεις της επιτροπής. Η Νομική Υπηρεσία ενημερώνεται για όλες τις γραπτές διαδικασίες, όπως αναφέρεται στο άρθρο 10 και μπορεί να υποβάλει προφορικές ή γραπτές παρατηρήσεις. Το πράττει, εφόσον το ζητήσει ο/η πρόεδρος.
   4.   Στην περίπτωση που η OLAF έχει καθεστώς παρατηρητή δυνάμει του στοιχείου β) της παραγράφου 2, η OLAF συνεργάζεται στενά με την επιτροπή σύμφωνα με τον κανονισμό (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου (6), λαμβανομένων δεόντως υπόψη της τήρησης των διαδικαστικών και θεμελιωδών δικαιωμάτων και της προστασίας των μαρτύρων δημοσίου συμφέροντος (καταγγελλόντων). Σε τέτοιες περιπτώσεις, οι εκπρόσωποί της μπορούν να παρίστανται σε όλες τις συνεδριάσεις της επιτροπής και να συμμετέχουν σε όλες τις προφορικές και γραπτές διαδικασίες όπως αναφέρεται στα άρθρα 9 και 10, παρέχοντας προφορικές και/ή γραπτές παρατηρήσεις, και το πράττουν εφόσον καλούνται από τον/την πρόεδρο.
   Σε άλλες περιπτώσεις, η OLAF μπορεί να κληθεί να παράσχει σχετικές πληροφορίες ή συμβουλές, εφόσον ο/η πρόεδρος το κρίνει σκόπιμο για την προστασία των οικονομικών συμφερόντων της Ένωσης.
   5.   Οι διατάκτες που έχουν καθεστώς παρατηρητή δυνάμει του στοιχείου γ) της παραγράφου 2 συμμετέχουν σε όλες τις συνεδριάσεις της επιτροπής. Ενημερώνονται για όλες τις γραπτές διαδικασίες, όπως αναφέρεται στο άρθρο 10 και μπορούν να υποβάλλουν προφορικές και γραπτές παρατηρήσεις.
   6.   Άλλοι παρατηρητές παρίστανται στις συνεδριάσεις της επιτροπής όταν καλούνται από τον/την πρόεδρο και μπορούν να παρέχουν γραπτές και προφορικές παρατηρήσεις κατόπιν προσκλήσεως του/της προέδρου.
   Άρθρο 6
   Πρόληψη και διαχείριση συγκρούσεων συμφερόντων
   1.   Κάθε μέλος ή παρατηρητής, του οποίου η συμμετοχή στις διαβουλεύσεις της επιτροπής θα μπορούσε να προκαλέσει σύγκρουση συμφερόντων όσον αφορά ένα συγκεκριμένο θέμα της ημερήσιας διάταξης, οφείλει να ενημερώσει σχετικά τον/την πρόεδρο και τη γραμματεία χωρίς καθυστέρηση και πάντως πριν από την έναρξη των διαβουλεύσεων.
   2.   Σε περίπτωση συγκεκριμένης σύγκρουσης συμφερόντων, το μέλος ή ο παρατηρητής αποσύρει τη συμμετοχή του/της και απέχει από τη συζήτηση του θέματος της ημερήσιας διάταξης και από τη συμμετοχή στις διαβουλεύσεις, τη διαμόρφωση ομοφωνίας ή την ψηφοφορία, κατά περίπτωση.
   3.   Τα μέλη και οι παρατηρητές καλούνται να υπογράψουν δήλωση απουσίας σύγκρουσης συμφερόντων πριν από την έναρξη των διαβουλεύσεων της επιτροπής για κάθε συγκεκριμένη περίπτωση.
   4.   Σε περίπτωση που ο/η πρόεδρος βρίσκεται σε κατάσταση σύγκρουσης συμφερόντων όσον αφορά συγκεκριμένο σημείο της ημερήσιας διάταξης, οφείλει να ενημερώνει σχετικά τη γραμματεία και να αποσύρει τη συμμετοχή του/της. Στις περιπτώσεις αυτές, ο/η πρόεδρος αντικαθίσταται από τον αναπληρωτή του/της.
   5.   Οι παράγραφοι 1, 2 και 3 εφαρμόζονται αναλόγως και για τον/την αναπληρωτή πρόεδρο, τα αναπληρωματικά μέλη και τα μέλη της γραμματείας της επιτροπής.
   Άρθρο 7
   Μόνιμη γραμματεία
   1.   Η γραμματεία της επιτροπής εξασφαλίζεται από τη Γενική Διεύθυνση Προϋπολογισμού και υπάγεται διοικητικά σ' αυτήν.
   2.   Τα καθήκοντα της γραμματείας καθορίζονται σύμφωνα με το άρθρο 144 του κατ' εξουσιοδότηση κανονισμού (ΕΕ) αριθ. 1268/2012. Ειδικότερα, η γραμματεία:

               α)

               ελέγχει ότι τα αιτήματα για παραπομπή της υπόθεσης στην επιτροπή είναι πλήρη πριν από τη διαβίβασή τους στον/στην πρόεδρο και τα μέλη·

               β)

               προσδιορίζει άλλους τυχόν διατάκτες τους οποίους αφορά η υπόθεση και οι οποίοι μπορούν να προταθούν ως πιθανοί παρατηρητές·

               γ)

               προσδιορίζει περιπτώσεις για τις οποίες η OLAF θα πρέπει να κληθεί να παράσχει σχετικές πληροφορίες ή συμβουλές, όπως προβλέπεται στο άρθρο 5 παράγραφος 4 δεύτερο εδάφιο·

               δ)

               καταρτίζει την ημερήσια διάταξη των συνεδριάσεων της επιτροπής υπό την ευθύνη του/της προέδρου και την αποστέλλει στα μέλη και τους παρατηρητές·

               ε)

               παρίσταται στις διαβουλεύσεις της επιτροπής και συντάσσει τα πρακτικά κάθε συνεδρίασης·

               στ)

               ενημερώνει τους ενδιαφερόμενους οικονομικούς φορείς και άλλους διατάκτες, σύμφωνα με το άρθρο 108 παράγραφος 8 του κανονισμού (ΕΕ, Ευρατόμ) αριθ. 966/2012·

               ζ)

               ενημερώνει τον αιτούντα διατάκτη σχετικά με τη σύσταση που εκδίδει η επιτροπή·

               η)

               διεκπεραιώνει τις αιτήσεις πρόσβασης σε έγγραφα της επιτροπής, ιδίως στις συστάσεις της, σύμφωνα με τον κανονισμό (ΕΚ) αριθ. 1049/2001.

         Άρθρο 8
   Παραπομπή υποθέσεων στην επιτροπή
   1.   Η επιτροπή συγκαλείται κατόπιν αιτήσεως διατάκτη της Επιτροπής, άλλου θεσμικού οργάνου, ευρωπαϊκής υπηρεσίας που δημιουργεί η Επιτροπή, εκτελεστικού οργανισμού, ή άλλου ευρωπαϊκού οργάνου, φορέα ή οργανισμού.
   2.   Η αίτηση υποβάλλεται στη γραμματεία μέσω ηλεκτρονικού ταχυδρομείου στη διεύθυνση Panel-secretariat-BUDG@ec.europa.eu και με κρυπτογράφηση σύμφωνα με τους κανόνες κρυπτογράφησης της Επιτροπής.
   3.   Εάν ο διατάκτης λάβει γνώση πληροφοριών, όπως αναφέρονται στο άρθρο 106 παράγραφος 2 και στο άρθρο 108 παράγραφος 3 του κανονισμού (ΕΕ, Ευρατόμ) αριθ. 966/2012, παραπέμπει την υπόθεση στην επιτροπή το αργότερο δύο μήνες αφότου η εν λόγω πληροφορία έχει περιέλθει σε γνώση του/της, εκτός από δεόντως αιτιολογημένες περιπτώσεις.
   4.   Η αίτηση του διατάκτη για παραπομπή υπόθεσης στην επιτροπή περιλαμβάνει τις πληροφορίες που απαιτούνται στο άρθρο 108 παράγραφος 8 στοιχείο α) του κανονισμού (ΕΕ, Ευρατόμ) αριθ. 966/2012. Ο διατάκτης διαβιβάζει επίσης όλες τις σχετικές πληροφορίες, ιδίως τις εκθέσεις της OLAF όταν οι πληροφορίες διαβιβάζονται από την OLAF σύμφωνα με το άρθρο 7 παράγραφος 6 και το άρθρο 11 του κανονισμού (ΕΕ, Ευρατόμ) αριθ. 883/2013.
   5.   Μόνο αίτηση συνοδευόμενη από τις πληροφορίες που αναφέρονται στην παράγραφο 4 ενεργοποιεί την έναρξη της προθεσμίας που αναφέρεται στο άρθρο 108 παράγραφος 8 στοιχείο στ) του κανονισμού (ΕΕ, Ευρατόμ) αριθ. 966/2012.
   6.   Η αίτηση είναι το πολύ δεκασέλιδη, εκτός των παραρτημάτων, με εξαίρεση υποθέσεις ιδιαίτερα περίπλοκες από απόψεως νομικών ζητημάτων και πραγματικών περιστατικών.
   Άρθρο 9
   Σύγκληση συνεδρίασης
   Συνεδρίαση της επιτροπής συγκαλείται από τον/την πρόεδρο με σκοπό:

               α)

               τον προκαταρκτικό νομικό χαρακτηρισμό, όπως αναφέρεται στο άρθρο 108 παράγραφος 8 στοιχείο β) του κανονισμού (ΕΕ, Ευρατόμ) αριθ. 966/2012·

               β)

               την έκδοση σύστασης όπως αναφέρεται στο άρθρο 108 παράγραφος 9 του εν λόγω κανονισμού.

         Άρθρο 10
   Γραπτή διαδικασία
   1.   Με πρωτοβουλία του/της προέδρου ή κατόπιν αιτήσεως ενός μέλους της επιτροπής, ο προκαταρκτικός νομικός χαρακτηρισμός μπορεί να καθοριστεί και η σύσταση να εγκριθεί με γραπτή διαδικασία. Κάθε μέλος της επιτροπής και/ή ο/η πρόεδρος δύνανται να προβάλουν αντιρρήσεις κατά της χρήσης της γραπτής διαδικασίας. Στις περιπτώσεις αυτές, ο/η πρόεδρος συγκαλεί συνεδρίαση εντός εύλογου χρονικού διαστήματος.
   2.   Ο/Η πρόεδρος ορίζει την προθεσμία για τη γραπτή διαδικασία, ανάλογα με τον επείγοντα χαρακτήρα του θέματος, αφού λάβει δεόντως υπόψη τις προθεσμίες που αναφέρονται στο άρθρο 12.
   Άρθρο 11
   Δικαίωμα υποβολής γραπτών παρατηρήσεων
   1.   Η επιτροπή διασφαλίζει το δικαίωμα του ενδιαφερόμενου οικονομικού φορέα να υποβάλει παρατηρήσεις σύμφωνα με το άρθρο 108 παράγραφος 8 του κανονισμού (ΕΕ, Ευρατόμ) αριθ. 966/2012.
   2.   Για τη δημοσιοποίηση των πληροφοριών που προέρχονται από τις έρευνες τις οποίες διεξάγει ή συντονίζει η OLAF ή που αφορούν τις εν λόγω έρευνες, απαιτείται η συμφωνία της OLAF η οποία παρέχεται στο πλαίσιο της προφορικής και γραπτής διαδικασίας που αναφέρεται στο άρθρο 5 παράγραφος 4.
   3.   Εάν η αίτηση του διατάκτη βασίζεται σε πληροφορίες που διαβιβάζονται από την OLAF και προκειμένου να εξασφαλιστεί ότι δεν θίγεται ο εμπιστευτικός χαρακτήρας των ερευνών που διεξάγονται ή συντονίζονται από την OLAF, καθώς και των εθνικών ερευνών ή δικαστικών διαδικασιών, εφόσον είναι γνωστές στην OLAF, η επιτροπή συμβουλεύεται την OLAF πριν από την ενημέρωση του οικονομικού φορέα όπως αναφέρεται στο άρθρο 108 παράγραφος 8 του κανονισμού (ΕΕ, Ευρατόμ) αριθ. 966/2012.
   4.   Ο οικονομικός φορέας υποβάλλει παρατηρήσεις στη γραμματεία γραπτώς και σε ηλεκτρονική μορφή με ηλεκτρονικό ταχυδρομείο στη διεύθυνση Panel-secretariat-BUDG@ec.europa.eu υπό μορφή συνήθους ηλεκτρονικού αρχείου που δημιουργείται μέσω λογισμικού επεξεργασίας κειμένου.
   5.   Οι γραπτές παρατηρήσεις είναι καταρχήν το πολύ δεκασέλιδες, εκτός των παραρτημάτων, με εξαίρεση υποθέσεις ιδιαίτερα περίπλοκες από απόψεως νομικών ζητημάτων και πραγματικών περιστατικών.
   Άρθρο 12
   Ισχύουσες προθεσμίες
   1.   Οι ισχύουσες προθεσμίες για την έκδοση της σύστασης από την επιτροπή είναι εκείνες που καθορίζονται στο άρθρο 108 παράγραφος 8 στοιχείο στ) του κανονισμού (ΕΕ, Ευρατόμ) αριθ. 966/2012.
   2.   Ειδικότερα, η ανάγκη να μεταφραστούν οι παρατηρήσεις που υπέβαλε ο οικονομικός φορέας μπορεί να οδηγήσουν σε εξαιρετική και δεόντως αιτιολογημένη περίπτωση κατά την οποία μπορεί να παραταθεί η προθεσμία έκδοσης της σύστασής της από την επιτροπή.
   Άρθρο 13
   Έκδοση της σύστασης
   Η επιτροπή καταβάλλει κάθε δυνατή προσπάθεια για την επίτευξη ομοφωνίας.
   Ελλείψει ομοφωνίας, το ζήτημα τίθεται σε ψηφοφορία, κατά την οποία:

               α)

               ο/η πρόεδρος διαθέτει μία ψήφο·

               β)

               τα δύο μόνιμα μέλη διαθέτουν από κοινού μία ψήφο·

               γ)

               το πρόσθετο μέλος που εκπροσωπεί τον αιτούντα διατάκτη έχει μία ψήφο.

         Η θέση της επιτροπής εγκρίνεται με απόλυτη πλειοψηφία.
   Άρθρο 14
   Κοινοποίηση της σύστασης
   1.   Η επιτροπή κοινοποιεί στον αιτούντα διατάκτη τη σύστασή της χωρίς καθυστέρηση.
   2.   Η επιτροπή κοινοποιεί ταυτόχρονα τη σύστασή της στους παρατηρητές, εάν υπάρχουν, και στην OLAF, όταν η υπόθεση βασίζεται σε πληροφορίες που διαβιβάζονται από την OLAF.
   Άρθρο 15
   Εμπιστευτικός χαρακτήρας των διαβουλεύσεων
   Οι διαβουλεύσεις της επιτροπής είναι και παραμένουν μυστικές.
   Άρθρο 16
   Προστασία δεδομένων προσωπικού χαρακτήρα
   Κάθε επεξεργασία δεδομένων προσωπικού χαρακτήρα από την επιτροπή και τη γραμματεία της συμμορφώνεται με τον κανονισμό (ΕΚ) αριθ. 45/2001.
   Άρθρο 17
   Μεταβατικές διατάξεις
   Εν αναμονή του διορισμού του/της προέδρου και του/της αναπληρωτή του, το μόνιμο μέλος με τη μεγαλύτερη αρχαιότητα ασκεί τα καθήκοντα του προέδρου της επιτροπής.
   Άρθρο 18
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Δεκεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 298 της 26.10.2012, σ. 1.

      (2)  ΕΕ L 362 της 31.12.2012, σ. 1.

      (3)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (4)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).

      (5)  Εφαρμόζονται οι κανόνες της Επιτροπής για την αρχαιότητα.

      (6)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του κανονισμού (Ευρατόμ) αριθ. 1074/1999 του Συμβουλίου (ΕΕ L 248 της 18.9.2013, σ. 1).


title: Απόφαση (ΕΕ, Ευρατόμ) 2017/1744 του Ευρωπαϊκού Κοινοβουλίου, της 27ης Απριλίου 2017, σχετικά με την απαλλαγή όσον αφορά την εκτέλεση του προϋπολογισμού της ευρωπαϊκής κοινής επιχείρησης για τον ITER και την ανάπτυξη της ενέργειας από τη σύντηξη («Σύντηξη για ενέργεια») για το οικονομικό έτος 2015

text:
               29.9.2017

               EL

               Επίσημη Εφημερίδα της Ευρωπαϊκής Ένωσης

               L 252/361

         ΑΠΌΦΑΣΗ (ΕΕ, Ευρατόμ) 2017/1744 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2017
   σχετικά με την απαλλαγή όσον αφορά την εκτέλεση του προϋπολογισμού της ευρωπαϊκής κοινής επιχείρησης για τον ITER και την ανάπτυξη της ενέργειας από τη σύντηξη («Σύντηξη για ενέργεια») για το οικονομικό έτος 2015
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της ευρωπαϊκής κοινής επιχείρησης για τον ITER και την ανάπτυξη της ενέργειας από τη σύντηξη για το οικονομικό έτος 2015,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της ευρωπαϊκής κοινής επιχείρησης για τον ITER και την ανάπτυξη της ενέργειας από τη σύντηξη για το οικονομικό έτος 2015, που συνοδεύεται από την απάντηση της κοινής επιχείρησης (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2015, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 21ης Φεβρουαρίου 2017, σχετικά με τη χορήγηση απαλλαγής στην κοινή επιχείρηση για την εκτέλεση του προϋπολογισμού για το οικονομικό έτος 2015 (05875/2017 — C8-0085/2017),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 106α της Συνθήκης περί ιδρύσεως της Ευρωπαϊκής Κοινότητος Ατομικής Ενεργείας,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη την απόφαση 2007/198/Ευρατόμ του Συμβουλίου, της 27ης Μαρτίου 2007, περί ιδρύσεως της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης και περί παραχωρήσεως προνομίων σε αυτήν (4), και ιδίως το άρθρο 5 παράγραφος 3,

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (5),

               —

               έχοντας υπόψη το άρθρο 94 και το παράρτημα IV του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0108/2017).

               1.

               χορηγεί απαλλαγή στον διευθυντή της κοινής επιχείρησης για τον ITER και την ανάπτυξη της ενέργειας από τη σύντηξη όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2015·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον διευθυντή της ευρωπαϊκής κοινής επιχείρησης για τον ITER και την ανάπτυξη της ενέργειας από τη σύντηξη, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Antonio TAJANI

            Ο Γενικός Γραμματέας

         Klaus WELLE

      (1)  ΕΕ C 473 της 16.12.2016, σ. 33.

      (2)  ΕΕ C 473 της 16.12.2016, σ. 34.

      (3)  ΕΕ L 298 της 26.10.2012, σ. 1.

      (4)  ΕΕ L 90 της 30.3.2007, σ. 58.

      (5)  ΕΕ L 328 της 7.12.2013, σ. 42.


title: 2013/787/ΕΕ: Απόφαση του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013 , όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006 , μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2012/011 DK/Vestas από την Δανία)

text:
               21.12.2013

               EL

               Επίσημη Εφημερίδα της Ευρωπαϊκής Ένωσης

               L 349/95

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 11ης Δεκεμβρίου 2013
   όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2012/011 DK/Vestas από την Δανία)
   (2013/787/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα εξής:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παρέχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και για να τους βοηθά να επανεντάσσονται στην αγορά εργασίας.

               (2)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατομμυρίων EUR ετησίως.

               (3)

               Στις 21 Δεκεμβρίου 2012, η Δανία υπέβαλε αίτηση κινητοποίησης του ΕΤΠ λόγω απολύσεων στον Όμιλο Vestas και τη συμπλήρωσε με πρόσθετες πληροφορίες κατά το διάστημα έως τις 16 Ιουλίου 2013. Η εν λόγω αίτηση πληροί τις απαιτήσεις που ισχύουν για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Η Επιτροπή προτείνει συνεπώς την κινητοποίηση ποσού ύψους 6 364 643 EUR.

               (4)

               Το ΕΤΠ πρέπει, συνεπώς, να κινητοποιηθεί προκειμένου να χορηγηθεί χρηματοδοτική συνεισφορά σχετικά με την αίτηση που υπέβαλε η Δανία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2013, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 6 364 643 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 11 Δεκεμβρίου 2013.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         V. LEŠKEVIČIUS

      (1)  ΕΕ C 139, 14.6.2006, σ. 1.

      (2)  ΕΕ L 406, 30.12.2006, σ. 1.


title: Απόφαση (ΕΕ) 2016/367 του Συμβουλίου, της 4ης Μαρτίου 2016, σχετικά με τη σύναψη της συμφωνίας συνεργασίας για δορυφορική πλοήγηση μεταξύ της Ευρωπαϊκής Ένωσης και των κρατών μελών της, αφενός, και του Βασιλείου της Νορβηγίας, αφετέρου

text:
               15.3.2016

               EL

               Επίσημη Εφημερίδα της Ευρωπαϊκής Ένωσης

               L 68/16

         ΑΠΌΦΑΣΗ (ΕΕ) 2016/367 ΤΟΥ ΣΥΜΒΟΥΛΊΟΥ
   της 4ης Μαρτίου 2016
   σχετικά με τη σύναψη της συμφωνίας συνεργασίας για δορυφορική πλοήγηση μεταξύ της Ευρωπαϊκής Ένωσης και των κρατών μελών της, αφενός, και του Βασιλείου της Νορβηγίας, αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 171 και 172, σε συνδυασμό με το άρθρο 218 παράγραφος 6 σημείο α) και το πρώτο εδάφιο του άρθρου 218 παράγραφος 8,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Επιτροπή διαπραγματεύτηκε τη συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και του Βασιλείου της Νορβηγίας, αφετέρου για δορυφορική πλοήγηση («η συμφωνία») (2), η οποία υπεγράφη στις 22 Σεπτεμβρίου 2010.

               (2)

               Η συμφωνία καλύπτει ζητήματα, τα οποία εμπίπτουν στην αρμοδιότητα της Ένωσης και των κρατών μελών.

               (3)

               Σύμφωνα με το άρθρο 12 παράγραφος 4 της συμφωνίας και την απόφαση υπογραφής (3), η συμφωνία εφαρμόζεται σε προσωρινή βάση από την Ένωση, όσον αφορά τα στοιχεία που εμπίπτουν στην αρμοδιότητά της, και από το Βασίλειο της Νορβηγίας, εν αναμονή της ολοκήρωσης των διαδικασιών για τη σύναψή της.

               (4)

               Η συμφωνία, η οποία θα πρέπει επίσης να κυρωθεί από τα κράτη μέλη, θα πρέπει να εγκριθεί, εξ ονόματος της Ένωσης, για τα ζητήματα που εμπίπτουν στην αρμοδιότητά της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία συνεργασίας για δορυφορική πλοήγηση μεταξύ της Ευρωπαϊκής Ένωσης και των κρατών μελών της,αφενός,και του Βασιλείου της Νορβηγίας, αφετέρου, εγκρίνεται, εξ ονόματος της Ένωσης (4).
   Άρθρο 2
   Η παρούσα απόφαση τίθεται σε ισχύ την ημέρα της έκδοσής της.

      Βρυξέλλες, 4 Μαρτίου 2016.

            Για το Συμβούλιο

            Η Πρόεδρος

         S.A.M. DIJKSMA

      (1)  ΕΕ C 131 E της 8.5.2013, σ. 155.

      (2)  ΕΕ L 283 της 29.10.2010, σ. 12.

      (3)  ΕΕ L 283 της 29.10.2010, σ. 11.

      (4)  Η ημερομηνία έναρξης της ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 84/255/ΕΟΚ: Απόφαση του Συμβουλίου της 10ης Απριλίου 1984 για τη σύναψη της συμφωνίας υπό μορφήν ανταλλαγής επιστολών περί τροποποιήσεως του προσωρινού διακανονισμού εναρμονισμένων ενεργειών μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών

text:
Αριθ. L 126/34                 Επίσημη Εφημερίδα των Ευρωπαϊκών Κοινοτήτων                               12 . 5 . 84
                                         ΑΠΟΦΑΣΗ ΤΟΥ ΣΥΜΒΟΥΛΙΟΥ
                                            της 10ης Απριλίου 1984
             για τη σύναψη της συμφωνίας υπό μορφήν ανταλλαγής επιστολών περί τροποποιήσεως του
             προσωρινού διακανονισμού εναρμονισμένων ενεργειών μεταξύ της Ευρωπαϊκής Οικονομικής
             Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές
                                                     τυριών
                                                 (84/255/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,                     ΑΠΟΦΑΣΙΖΕΙ :
                                                                                Άρθρο 1
Έχοντας υπόψη :
                                                            Η συμφωνία υπό μορφήν ανταλλαγής επιστολών περί
τη συνθήκη για την ίδρυση της Ευρωπαϊκής Οικονομι          τροποποιήσεως του προσωρινού διακανονισμού εναρμο
κής Κοινότητας, και ιδίως το άρθρο 113 ,                    νισμένων ενεργειών μεταξύ της Ευρωπαϊκής Οικονομι
                                                            κής Κοινότητας και της Δημοκρατίας της Φινλανδίας
τον προσωρινό διακανονισμό εναρμονισμένων ενεργειών         σχετικά με τις αμοιβαίες συναλλαγές τυριών εγκρίνεται
μεταξύ της Φινλανδίας και της Ευρωπαϊκής Οικονομι          εξ ονόματος της Κοινότητας.
κής Κοινότητας σχετικά με τις αμοιβαίες συναλλαγές
τυριών ,                                                    Το κείμενο της συμφωνίας επισυνάπτεται στην παρούσα
                                                            απόφαση .
τη σύσταση της Επιτροπής,
                                                                                Άρθρο 2
Εκτιμώντας :                                                Ανατίθεται στον Πρόεδρο του Συμβουλίου να ορίσει το
                                                            πρόσωπο που εξουσιοδοτείται να υπογράψει τη συμφω
ότι αποδείχθηκε αναγκαία η τροποποίηση ορισμένων            νία, δεσμεύοντας την Κοινότητα .
διατάξεων του διακανονισμού εναρμονισμένων ενερ
γειών, ώστε να προσαρμοστεί καλύτερα στις πραγματι
κές ανάγκες της αγοράς"                                     Λουξεμβούργο, 10 Απριλίου 1984.
ότι η Επιτροπή προέβη σε διαβουλεύσεις με τη Δημο                                         Για το Συμβούλιο
κρατία της Φινλανδίας για το θέμα αυτό και κατέληξε,                                          Ο Πρόεδρος
με τη χώρα αυτή, σε ικανοποιητική συμφωνία πάνω σε
αμοιβαία βάση ,                                                                              C. CΗΕΥSSΟΝ